ai4bharat/Pralekha huggingface dataset:
রেলমন্ত্রক
কোভিড-১৯ মোকাবিলায় জাতীয় স্তরের প্রয়াসের অংশীদার হতে ভারতীয় রেলের গৃহীত প্রস্তুতি পর্যালোচনা করে দেখলেন শ্রী পীযূষ গোয়েল
নয়াদিল্লি, ০১ এপ্রিল, ২০২০
রেলমন্ত্রী শ্রী পীযূষ গোয়েল মানবিকতার বিষয়টিকে বিবেচনায় রেখে আর্ত মানুষের কাছে খাদ্য ও অন্যান্য সহায়তা নিয়ে পৌঁছে যাওয়ার জন্য রেলের আধিকারিকদের নির্দেশ দিয়েছেন। রেলের সংস্থা আইআরসিটিসি এবং রেল সুরক্ষা বাহিনী  ইতিমধ্যেই আর্ত মানুষের কাছে বিনামূল্যে খাদ্য ও অন্যান্য সামগ্রী পৌঁছনোর কাজ শুরু করেছেন। রেলমন্ত্রী আরও জানান, রেলের প্রয়াসকে আরও প্রসারিত করতে হবে এবং রেল স্টেশন লাগোয়া এলাকাগুলি থেকে আরও দূরে পৌঁছে যেতে হবে। মানবিক সহায়তার এই প্রচেষ্টায় জেলা কর্তৃপক্ষ ও স্বেচ্ছাসেবী সংগঠনগুলির সঙ্গে একযোগে কাজ করা যেতে পারে। বর্তমান পরিস্থিতির প্রেক্ষিতে রেলের এই প্রস্তুতি পর্যালোচনা বৈঠকে রেল প্রতিমন্ত্রী শ্রী সুরেশ অঙ্গাদি, রেল বোর্ডের সদস্য এবং রেলের রাষ্ট্রায়ত্ত সংস্থাগুলির প্রধানরাও উপস্থিত ছিলেন।
করোনা ভাইরাস মোকাবিলায় রেলের অসামান্য কাজের প্রশংসা করে শ্রী গোয়েল আশা প্রকাশ করেন, সমস্ত জোন যে কোনও ধরনের আপৎকালীন পরিস্থিতির মোকাবিলায় সম্পূর্ণ প্রস্তুত থাকবে। রেল বোর্ডের আধিকারিকরা জানান, প্রধানমন্ত্রীর আবেদনে সাড়া দিয়ে ‘পিএম কেয়ার্স’ তহবিলে ১৫১ কোটি টাকা দান করা হয়েছে।
গুরুত্বপূর্ণ পণ্য সামগ্রী সরবরাহে রেলের বিশেষ পণ্যবাহী ট্রেনগুলির পরিষেবা পর্যালোচনা করে শ্রী গোয়েল আরও বেশি রুটে এই পরিষেবা প্রসারিত করার জন্য আধিকারিকদের নির্দেশ দেন। উদ্দেশ্য, আরও কম সময়ে দেশের প্রতিটি প্রান্তে ওষুধপত্র, অত্যাবশ্যকীয় সরঞ্জাম ও ভোজ্য সামগ্রী পৌঁছে দেওয়া যায়। শ্রী গোয়েল আরও বলেন, করোনা ভাইরাস মোকাবিলায় আরও কয়েক সপ্তাহ অত্যন্ত গুরুত্বপূর্ণ। তাই, সবপক্ষের আরও আন্তরিক প্রয়াস এই মহামারীর বিরুদ্ধে দেশের জয় সুনিশ্চিত করতে পারে। এক পরিসংখ্যান দিয়ে জানান, বিগত ১২ মাসে রেল দুর্ঘটনায় একজন যাত্রীরও প্রাণহানি হয়নি। এখন আমরা কোভিড-১৯ প্রভাব যাতে দেশে সবচেয়ে কম অনুভূত হয়, সেই লক্ষ্যে কাজ করছি।
(CG/BD/SB
রাষ্ট্রপতিরসচিবালয়
ঈদ-উল-আযহা উপলক্ষ্যে রাষ্ট্রপতির শুভেচ্ছা
নতুনদিল্লি, ৩১শে জুলাই, ২০২০
রাষ্ট্রপতি রামনাথ কোভিন্দ ঈদ-উল-আযহা উপলক্ষ্যে দেশবাসীকে শুভেচ্ছা জানিয়েছেন।
তাঁর শুভেচ্ছা বার্তায় রাষ্ট্রপতি বলেছেন, “ঈদ-উল-আযহা উপলক্ষ্যে আমি সকল দেশবাসীকে, বিশেষত মুসলমান ভাই বোনেদের আমার শুভেচ্চা ও শুভকামনা জানাই।
ঈদ-উল-আযহাভ্রাতৃত্ববোধ ও ত্যাগের ভাবনার প্রতীক, যার মাধ্যমে সকলের কল্যাণের জন্য কাজ করার অনুপ্রেরণা পাওয়া যায়।
আসুন, আমরা সকলে কোভিড-১৯ মহামারীর থেকে রক্ষা পাবার জন্য সমস্ত নিয়ম ও নির্দেশ মেনে চলার সঙ্কল্প গ্রহণ করি। এই উৎসবে, আমাদের আনন্দ অন্যের সঙ্গে ভাগ করে নিই এবং পারস্পরিক সৌহার্দ্য বাড়ানোর জন্য সচেষ্ট হই। “
(CG/CB
নির্বাচনকমিশন
দিল্লী জাতীয় রাজধানী অঞ্চলের বিধানসভা নির্বাচনের দিনক্ষণ ঘোষণা করল নির্বাচন কমিশন
নয়াদিল্লি, ০৬ জানুয়ারী, ২০১৯
ভারতের নির্বাচন কমিশন আজ দিল্লী জাতীয় রাজধানী অঞ্চলের বিধানসভা নির্বাচনের দিনক্ষণ ঘোষণা করেছে। এই বিধানসভা নির্বাচনের ভোট হবে একদিনে, অর্থাৎ আগামী ৮ই ফেব্রুয়ারী এবং ভোট গণনা হবে ১১ই ফেব্রুয়ারী। বিস্তারিত জানার জন্য নিম্নলিখিত লিঙ্কে ক্লিক করুন-
https://static.pib.gov.in/WriteReadData/userfiles/Press%20Note%20NCT%20of%20Delhi%20Elec.%20Fin.pdf
CG/BD/NS
(Visitor Counter : 43
পর্যটনমন্ত্রক
‘দেখো আপনা দেশ’ সিরিজের আওতায় কেন্দ্রীয় পর্যটন মন্ত্রকের উদ্যোগে ‘সংস্কৃতি এবং পর্যটন – গোয়ার অর্থনীতির দুই দিক’ শীর্ষক ২৪তম ওয়েব-ভিত্তিক সেমিনারের আয়োজন
নয়াদিল্লি, ২৭ মে, ২০২০
কেন্দ্রীয় পর্যটন মন্ত্রক মঙ্গলবার ‘দেখো আপনা দেশ’ সিরিজের আওতায় ‘সংস্কৃতি এবং পর্যটন – গোয়ার অর্থনীতির দুই দিক’ শীর্ষক ২৪তম ওয়েব-ভিত্তিক সেমিনারের আয়োজন করে। এই আলোচনাসভায় গোয়ার না দেখা ইতিহাস, স্থাপত্যকলা, সংস্কৃতি, ঐতিহ্য – এইসব বিষয়গুলিকে পর্যটকদের সামনে তুলে ধরা হয়। ইতিহাসবিদ শ্রী সন্দীপ সরদেশাই, স্থাপত্য শিল্পী আরমেনিও রিবারিও ও প্রত্নতাত্ত্বিক শ্রীমতী সাওনি শেট্টি এই ওয়েব-ভিত্তিক সেমিনারটি উপস্থাপন করেন। এখানে গোয়ার শতাব্দী প্রাচীন ইতিহাস, সংস্কৃতি, সৃজনশীলতা তুলে ধরা হয়। একইসঙ্গে, এই আলোচনাসভায় মধ্যযুগীয় সময়কালে কাদম্ব রাজত্বকাল, বিজয়নগর সাম্রাজ্য থেকে শুরু করে পর্তুগীজদের আগ্রাসনের ইতিহাসের বিভিন্ন দিক উপস্থাপন করা হয়। প্রায় ৪৫০ বছর ধরে পর্তুগীজ শাসনকালে গোয়ার সংস্কৃতি, স্থাপত্যকলা কিভাবে প্রভাবিত হয়েছিল, তাও বক্তারা আলোচনায় তুলে ধরেন।
কেন্দ্রীয় পর্যটন মন্ত্রক ন্যাশনাল ই-গভর্ন্যান্স শাখার সহযোগিতায় এবং তথ্য ও প্রযুক্তি মন্ত্রকের সাহায্যে ‘দেখো আপনা দেশ’ ওয়েব-ভিত্তিক সেমিনার উপস্থাপন করছে। আগামী ২৮ তারিখ পরবর্তী ‘দেখো আপনা দেশ’ ওয়েবিনারের আয়োজন করা হয়েছে। বিষয় হল – ‘ভ্রমণপিপাসুদের জন্য উত্তর-পূর্ব ভারত’।
ওয়েবিনারগুলি এখন ভারত সরকারের পর্যটন মন্ত্রকের সোশ্যাল মিডিয়া ইউটিউব-https://www.youtube.com/channel/UCbzIbBmMvtvH7d6Zo_ZEHDA/featured এও পাওয়া যাবে।
(CG/SS/DM
রেলমন্ত্রক
আগামী সপ্তাহ থেকে কলকাতা মেট্রো আরও ১০টি বাড়তি ট্রেন চালাবে
সকাল ও সন্ধ্যার ব্যস্ততম সময়ে ৫ মিনিট অন্তর ট্রেন পাওয়া যাবে
কলকাতা, ৩ সেপ্টেম্বর, ২০২১
কলকাতা মেট্রো রেল ১৫ সেপ্টেম্বর থেকে যাত্রী স্বাচ্ছন্দ্যের কথা বিবেচনা করে সোম থেকে শুক্রবার আরও ১০টি অতিরিক্ত ট্রেন চালানোর সিদ্ধান্ত নিয়েছে। কবি সুভাষ এবং দক্ষিণেশ্বরের মধ্যে চলবে ৭৪টি আপ এবং ৭৪টি ডাউন ট্রেন। দিনের ব্যস্ততম সময়ে ৫ মিনিট অন্তর ট্রেন পাওয়া যাবে। প্রতিদিন সকালে ৯টা থেকে ১০টা৩০ মিনিট এবং বিকেলে ৫টা থেকে ৬টা৩০মিনিট পর্যন্ত আপ লাইনে ৫ মিনিট ব্যবধানে ট্রেন পাওয়া যাবে। অন্যদিকে সকাল ৯টা থেকে ১০টা, ১০টা ৩০মিনিট থেকে ১১টা, ৫টা থেকে ৬টা এবং ৬টা ৩০মিনিট থেকে ৭টা পর্যন্ত ডাউন লাইনে প্রতি ৫ মিনিট অন্তর ট্রেন পাওয়া যাবে।
দক্ষিণেশ্বর, দমদম এবং কবি সুভাষ থেকে আগের মতোই দিনের প্রথম ট্রেন ৭.৩০ মিনিটে ছাড়বে। দক্ষিণেশ্বর থেকে শেষ ট্রেন ৯.১৮ মিনিটে এবং দমদম ও কবি সুভাষ থেকে ৯.৩০ মিনিটে শেষ ট্রেন পাওয়া যাবে।
ইস্ট ওয়েস্ট মেট্রো পরিষেবা আগের মতোই অপরিবর্তিত থাকছে। যাদের স্মার্ট কার্ড রয়েছে তারাই মেট্রো পরিষেবা ব্যবহার করতে পারবেন। মেট্রো স্টেশনে এবং ট্রেনে শারীরিক দূরত্ব সহ অন্যান্য কোভিড বিধি মেনে চলাচল করতে হবে।
CG/CB/
(Visitor Counter : 41
শিল্পওবাণিজ্যমন্ত্রক
নতুন জাতীয় রবার নীতি
নয়াদিল্লি, ২৬ জুন, ২০১৯
কেন্দ্রীয় বাণিজ্য বিভাগ ২০১৯-এর মার্চে জাতীয় রবার নীতি ঘোষণা করেছে। এই নীতিতে প্রাকৃতিক রবার উৎপাদনে সহায়তার লক্ষ্যে এবং সমগ্র রবার শিল্পের স্বার্থে বেশ কিছু ব্যবস্থা গ্রহণ করা হয়েছে। এই নীতিতে নতুন রবার গাছ লাগানো, পুরনো গাছগুলিকে পুনরায় রোপণ করা, উৎপাদকদের সাহায্য দেওয়া, প্রাকৃতিক রবার প্রক্রিয়াকরণ, বিপণন, শ্রমিক ঘাটতি, উৎপাদকদের নিজস্ব মঞ্চ, বৈদেশিক বাণিজ্য, কেন্দ্র ও রাজ্যের সুসংহত কৌশল, গবেষণা, প্রশিক্ষণ, রবার পণ্য উৎপাদন, রপ্তানি, জলবায়ু পরিবর্তনজনিত সমস্যা মোকাবিলা প্রভৃতি বিষয়ে আলোচনা করা হয়েছে।
দেশের রবার উৎপাদকদের সমস্যা নিরসনে যে টাস্ক ফোর্স স্বল্প ও দীর্ঘমেয়াদি কৌশল চিহ্নিত করে, তার ভিত্তিতে জাতীয় রবার নীতি প্রণয়ন করা হয়েছে। তবে, এই নীতি ঘোষণার পূর্বে এই কাজে জড়িতদের সঙ্গে আলোচনা করা হয়।
২০১৭-১৮ থেকে ২০১৯-২০ অর্থবর্ষে প্রাকৃতিক রবার ক্ষেত্রের সুষম বিকাশের লক্ষ্যে রবার বোর্ডের মাধ্যমে গবেষণা ও উন্নয়নমূলক কাজ করা হয়। এর মধ্যে কৃষক / উৎপাদকদের আর্থিক সহায়তা প্রদান, গাছ লাগানোর জন্য কৃৎকৌশল, উন্নত প্রজাতির গাছের ফলন ও চারা বিতরণ উৎপাদকদের প্রশিক্ষণের মাধ্যমে তাঁদের দক্ষতা বৃদ্ধির ব্যবস্থা করা হয়।
লোকসভায় কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল এক প্রশ্নের লিখিত জবাবে এই তথ্য জানিয়েছেন।
CG/PB/DM
(Visitor Counter : 88
স্বরাষ্ট্র মন্ত্রক
বারাণসীর বেনারস হিন্দু ইউনিভার্সিটি -তে ‘গুপ্তবংশক বীর : স্কন্ধগুপ্ত বিক্রমাদিত্য’ শীর্ষক আলোচনাচক্রে ভাষণ দিলেন কেন্দ্রীয় স্বরাষ্ট্র মন্ত্রী শ্রী অমিত শাহ
নয়াদিল্লি, ১৭ অক্টোবর, ২০১৯
বারাণসীর বেনারস হিন্দু ইউনিভার্সিটি -তে ‘গুপ্তবংশক বীর : স্কন্ধগুপ্ত বিক্রমাদিত্য’ শীর্ষক আলোচনাচক্রে ভাষণ দিলেন কেন্দ্রীয় স্বরাষ্ট্র মন্ত্রী শ্রী অমিত শাহ। উপস্থিত ছিলেন উত্তরপ্রদেশের মুখ্যমন্ত্রী যোগী আদিত্যনাথ এবং দক্ষতা উন্নয়ন ও শিল্পোদ্যোগ প্রতিমন্ত্রী শ্রী মনেন্দ্রনাথ পান্ডে।
শ্রী শাহ বিএইচইউ-র প্রতিষ্ঠাতা শ্রী মদনমোহন মালব্যকে স্মরণ করে বলেন, তাঁর এবং ভারতের উজ্জ্বল সংস্কৃতির ঐতিহ্য এই প্রতিষ্ঠান জীবন্ত করে রেখেছে। সমাজের সংস্কৃতির সংরক্ষণ এবং তার প্রচারে শিক্ষা প্রতিষ্ঠানগুলির গুরুত্বের ওপর জোর দেন তিনি।
মৌর্য এবং গুপ্ত সাম্রাজ্যে ভারতের সাংস্কৃতিক এবং রাজনৈতিক অগ্রগতির উল্লেখ করে শ্রী শাহ ভারতে রাজনৈতিক স্থায়িত্ব আনতে ঐ দুই সাম্রাজ্যের অবদানের কথা স্মরণ করেন। প্রাচীনকালে ভারতকে একসূত্রে বাঁধতে গুপ্ত সাম্রাজ্যের ভূমিকার উল্লেখ করেন তিনি।
সমুদ্রগুপ্তের সময়টিকে ভারতের স্বর্ণযুগ বলে উল্লেখ করে শ্রী শাহ বলেন, সমুদ্রগুপ্তের সময়ে এই উপমহাদেশ জুড়ে প্রসারিত হয়েছে। তিনি আরও বলেন, শিল্প স্থাপত্যের থেকে বাণিজ্য, সাহিত্য – প্রতিটি ক্ষেত্রে গুপ্ত সাম্রাজ্যে ভারত সভ্যতার শীর্ষে উঠেছিল। ভারতের সংস্কৃতির শীর্ষে ওঠার ক্ষেত্রে স্কন্ধগুপ্তের অবদানকে স্বীকৃতি দেওয়ার আহ্বান জানান শ্রী শাহ। হুনদের বিরুদ্ধে স্কন্ধগুপ্তের যুদ্ধ স্মরণ করে তিনি বলেন, স্কন্ধগুপ্ত অন্যতম রাজা যিনি হুনদের পরাজিত করেছিলেন।
তিনি বলেন, স্কন্ধগুপ্ত যে শুধু একজন বড় যোদ্ধা ছিলেন তাই নয়, তিনি একজন দক্ষ প্রশাসকও ছিলেন। বহিঃশত্রুর আক্রমণ থেকে দেশকে রক্ষা করেছিলেন এবং কাশ্মীর এবং সংলগ্ন অঞ্চলকে মুক্ত করেছিলেন, তবুও তাঁর প্রাপ্য সম্মান স্কন্ধগুপ্তকে দেওয়া হয়নি। তিনি বলেন, সেই ভুল সংশোধন করার দায়িত্ব বর্তমান সমাজের। তিনি ভারতীয় সংস্কৃতির দৃষ্টিকোণ থেকে ইতিহাস রচনার আহ্বান জানান। তিনি উদাহরণ দেন বীর সাভারকারের, যিনি প্রথম ১৮৫৭-র বিদ্রোহকে ভারতের প্রথম স্বাধীনতা যুদ্ধ বলে উল্লেখ করেছিলেন। এইভাবেই ভারতের জাতীয়তাবাদী পরিপ্রেক্ষিত বিবেচনা করে ইতিহাস রচনা করার উদ্যোগ নেওয়ার আহ্বান জানিয়েছেন তিনি।
তিনি বলেন, প্রধানমন্ত্রী শ্রী নরেন্দ্র মোদীর দর্শন এবং নেতৃত্বে ভারত আরও একবার গোটা বিশ্বে সম্মান ও প্রতিষ্ঠা অর্জন করেছে। তিনি বলেন, এখন ভারত গোটা বিশ্বে বৃহত্তম গণতন্ত্র এবং আন্তর্জাতিক নানা বিষয়ে গুরুত্বপূর্ণ দেশ হিসেবে স্বীকৃত হচ্ছে।
শ্রী শাহ এই অনুষ্ঠানে স্কন্ধগুপ্ত বিক্রমাদিত্যকে নিয়ে লেখা একটি বই প্রকাশ করেন। তাঁর আশা, বিএইচইউ-র ঐতিহ্য ভবিষ্যৎ প্রজন্মের ছাত্র এবং শিক্ষাবিদরা বহন করে চলবে।
CG/AP/DM
(Visitor Counter : 70
স্বরাষ্ট্র মন্ত্রক
জম্মু কাশ্মীরের বাসিন্দারা কেন্দ্রশাসিত অঞ্চলের সব সরকারী পদে আবেদনের যোগ্য - এই সংক্রান্ত নির্দেশিকা জারী করলস্বরাষ্ট্র মন্ত্রক
নতুনদিল্লি, মার্চ ৪, ২০২০
কেন্দ্রীয় স্বরাষ্ট্র মন্ত্রক পূর্বতন জম্মু-কাশ্মীর রাজ্যের আইনগুলির গ্রহন ও সংশোধনের জন্য ১ মার্চ এক নির্দেশ জারী করেছিল। এর ফলে নবগঠিত জম্মু ও কাশ্মীর কেন্দ্রশাসিত অঞ্চলে কেন্দ্রীয় আইন জারী করায় সুবিধে হবে।
মন্ত্রকের জারী করা আরেকটি নির্দেশিকায় জানানো হয়েছে, কেন্দ্রশাসিত অঞ্চলের সব সরকারী পদে জম্মু-কাশ্মীরের বাসিন্দারা আবেদনের যোগ্য।
৩০ মার্চের গেজেট নোটিফিকেশনটি পড়তে নীচের লিঙ্কে ক্লিক করুন .
https://static.pib.gov.in/WriteReadData/userfiles/01.04.2020%20J&K%20Reorg%20%20Order,%202020.pdf
(৩ এপ্রিলের গেজেট নোটিফিকেশনটি পড়তে নীচের লিঙ্কে ক্লিক করুন .
https://static.pib.gov.in/WriteReadData/userfiles/04.04.2020%20J&K%20Domiciles%20eligible%20for%20all%20Govt%20Jobs.pdf
CG/CB
প্রধানমন্ত্রীরদপ্তর
ভারতীয় সংস্কৃতির মূল ও বৈচিত্র্য ভাবনার সঙ্গে সংযোগসাধনের এক অভিনব উদ্যোগ ‘গঙ্গা বিলাস’
এক ট্যুইট বার্তার প্রত্যুত্তরে এমনটাই জানালেন প্রধানমন্ত্রী শ্রী নরেন্দ্র মোদী
নয়াদিল্লি, ১১ জানুয়ারি, ২০২৩
“গঙ্গা বিলাস হল বিশ্বের দীর্ঘতম একটি বিলাস যান যা বৈচিত্র্যপূর্ণ ভারতের সঙ্গে সংযোগ ও যোগাযোগের এক অভিনব সুযোগ এনে দিয়েছে। সেইসঙ্গে, দেশের সাংস্কৃতিক মূল বা শিকড়টির সঙ্গে আমাদের পরিচিতি ঘটানোর ক্ষেত্রে এই বিলাস যানটির সূচনা এক কথায় অভূতপূর্ব।”
কেন্দ্রীয় মন্ত্রী শ্রী সর্বানন্দ সোনোয়ালের এক ট্যুইট বার্তার উত্তরে এইভাবেই তাঁর অনুভূতি ব্যক্ত করেছেন প্রধানমন্ত্রী শ্রী নরেন্দ্র মোদী।
(PG/SKD/DM
শ্রমওকর্মসংস্থানমন্ত্রক
কোভিড – ১৯ মোকাবিলায় কর্মচারী ভবিষ্যনিধি সংগঠন ১০ দিনেরও কম সময়ে ১ লক্ষ ৩৭ হাজার কর্মীর প্রভিডেন্ট ফান্ড থেকে টাকা তোলার আবেদনের নিষ্পত্তি করেছে
নতুনদিল্লি, ১০ এপ্রিল, ২০২০
কেন্দ্রীয় শ্রম ও কর্মসংস্থান মন্ত্রকের অধীনস্থ স্বায়ত্বশাসিত সংস্থা, কর্মচারী ভবিষ্যনিধি সংগঠন । এই সংগঠন কোভিড–১৯ এর বিরুদ্ধে যুদ্ধে কর্মচারীদের সাহায্য করার জন্য প্রভিডেন্ট ফান্ডের নিয়মের সংশোধনের মাধ্যমে ১ লক্ষ ৩৭ হাজার কর্মচারীর আবেদনের প্রেক্ষিতে ২৭৯ কোটি ৬৫ লক্ষ টাকা বন্টনের সিদ্ধান্ত নিয়েছে। এই টাকা পাঠানোর প্রক্রিয়া শুরু হয়ে গেছে। কর্মচারীদের প্রভিডেন্ট ফান্ড থেকে টাকা তোলার আবেদনের ৭২ ঘন্টার মধ্যে তা নিষ্পত্তি করার সিদ্ধান্ত নেওয়া হয়েছে।
প্রভিডেন্ট ফান্ডের তহবিল থেকে টাকা তোলার বর্তমান সুযোগটি পিএমজিকেওয়াই যোজনার আওতাভুক্ত। ২৮ মার্চ এসংক্রান্ত নির্দেশিকা জারি করা হয়েছে। এই ব্যবস্থায় ফেরৎযোগ্য নয় এমন ক্ষেত্রে কর্মচারীরা তাদের তিন মাসের মূল বেতন ও মহার্ঘ্য ভাতা অথবা ইপিএফ তহবিলে জমা পড়া অর্থের ৭৫%, যেটি কম হবে সেটিই পাবেন ।প্রাপ্ত অর্থ আয়কর যোগ্য হবে না।
ইপিএফও অনুমান করেছিল, প্রচুর কর্মচারী এই টাকা তোলার আবেদন করবেন, তাই তারা একটি নতুন সফটওয়্যার তৈরি করেছিল। এই সফটওয়্যারটি ২৪ ঘন্টার মধ্যেই অর্থাৎ ২৯ মার্চ কাজ করা শুরু করে। তবে, কর্মচারীদের কেওয়াইসি সংক্রান্ত সম্পূর্ণ তথ্য থাকলেই আবেদনের নিষ্পত্তি করা সম্ভব হচ্ছে।
(CG/CB
কেন্দ্রীয়মন্ত্রিসভা
আটকে থাকা সুলভ এবং মধ্যবিত্তদের জন্য নির্মীয়মান বাড়ির জন্য বিশেষ তহবিল অনুমোদন করল কেন্দ্রীয় মন্ত্রিসভা
নয়াদিল্লি, ৬ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ সুলভ এবং মধ্যবিত্ত আয়ের মানুষের জন্য আটকে থাকা গৃহ নির্মাণ প্রকল্পের কাজ সম্পূর্ণ করতে ‘স্পেশাল উইন্ডো’ তহবিল গঠন অনুমোদন করল।
এই তহবিলের জন্য সরকার স্পনসর হিসেবে কাজ করবে। সরকারের তরফে দেওয়া হবে ১০ হাজার কোটি টাকা পর্যন্ত।
এই তহবিলটি গড়া হবে ক্যাটেগরি-II এআইএফ  তহবিল নথিভুক্ত হবে সেবিতে এবং দায়িত্বের সঙ্গে এটি পরিচালিত হবে।
‘স্পেশাল উইন্ডো’র অধীনে প্রথম এআইএফ-টির জন্য এসবিআই ক্যাপ ভেঞ্চার্স লিমিটেডকে ইনভেস্টমেন্ট ম্যানেজার হিসেবে যুক্ত করা হবে।
এই তহবিল থেকে সেইসব নির্মাণকারী গোষ্ঠীকে সহায়তা দেওয়া হবে যাতে তাদের আটকে থাকা কাজ সম্পূর্ণ করা যায় এবং গৃহস্থরা তাদের জন্য নির্দিষ্ট বাসস্থান পান।
যেহেতু রিয়েল এস্টেট শিল্প অন্য অনেক শিল্পের সঙ্গেই নিবিড়ভাবে যুক্ত, তাই এই ক্ষেত্রের উন্নতি হলে তার ইতিবাচক প্রভাব পড়বে অন্যান্য ক্ষেত্রে এবং তাতে ভারতীয় অর্থনীতিরই ভালো হবে।
প্রসঙ্গত উল্লেখ্য, মাননীয় অর্থমন্ত্রী গত ১৪ই সেপ্টেম্বর জানিয়েছিলেন যে সুলভ এবং মধ্যবিত্তদের জন্য নির্মীয়মান বাড়ির ক্ষেত্রে একটি ‘স্পেশাল উইন্ডো’র ব্যবস্থা করা হবে। যে সমস্ত আবাসন নির্মাণ কাজ আটকে পড়েছে, তাদের জন্য আর্থিক সহায়তা দেওয়া হবে এই ‘বিশেষ জানালা’র মাধ্যমে। এরপর, আন্তঃমন্ত্রক ছাড়াও সংশ্লিষ্ট বিভিন্ন পক্ষের সঙ্গে আলোচনা চালানো হয় যার মধ্যে আছে গৃহ ঋণদাতা সংস্থা, ব্যাঙ্ক, এনবিএফসি, লগ্নিকারী এবং রিয়েল এস্টেট ডেভেলপার। গৃহ নির্মাণ শিল্পের সঙ্গে যুক্ত সব পক্ষের সমস্যা যাতে এই ‘বিশেষ জানালা’র মাধ্যমে মেটানো যায় তা নিয়ে বৈঠকে আলোচনা হয়।
CG/AP/DM
(Visitor Counter : 145
শিল্পওবাণিজ্যমন্ত্রক
চা পর্ষদ নিম্ন মানের চা-পাতা আমদানির হদিশ পেয়েছে
নতুন দিল্লি, ১১ নভেম্বর, ২০২১
নিম্ন মানের চা আমদানি এবং দেশে তার বন্টন বন্ধ করতে কেন্দ্র কড়া পদক্ষেপ গ্রহণ করেছে। এই প্রেক্ষিতে আজ এক বিজ্ঞপ্তি জারি করা হয়েছে। কেন্দ্রীয় বাণিজ্য ও শিল্প মন্ত্রকের নির্দেশানুযায়ী চা বিপনন নিয়ন্ত্রণ আইন ২০০৩, চা  নিয়ন্ত্রণ আইন ২০০৫ অনুযায়ী চা পর্ষদ আজ চারটি সার্কুলার বা নির্দেশিকা জারি করেছে। সতন্ত্র ভৌগলিক পরিচিতি  সম্পন্ন দার্জিলিং চায়ের সুরক্ষায় এই নির্দেশিকা জারি করা হয়েছে। চা পর্ষদের জারি নির্দেশিকায় বলা হয়েছে, সমস্ত আমদানিকারককে তাদের বিক্রয় চালানে কোন দেশ থেকে তা আমদানি করা হয়েছে, তা উল্লেখ করতে হবে এবং আমদানিকৃত এই চা কখনই ভারতীয় বলে সরবরাহ বা বন্টন করা যাবে না। সমস্ত চা-পাতা ডিস্ট্রিবিউটারদের নির্দেশ দিয়ে বলা হয়েছে, তারা যাতে ভারতীয় চা-পাতার সঙ্গে আমদানিকৃত নিম্ন মানের চা-পাতা না মেশায়। দার্জিলিং চা উৎপাদকদের নির্দেশ দিয়ে বলা হয়েছে, তারা যেন জিআই ট্যাগ সম্বলিত এলাকার বাইরে থেকে চায়ের সবুজ পাতা সংগ্রহ না করেন। চা-পাতা ক্রেতাদের নির্দেশ দিয়ে বলা হয়েছে, তারা যেন দার্জিলিং / কাংড়া / আসাম / নীলগিরি চা-পাতার সঙ্গে যেন আমদানিকৃত চা-পাতা না মেশান।
উপরোক্ত নির্দেশিকাগুলি যথাযথ ভাবে মেনে চলা হচ্ছে কিনা, তা সুনিশ্চিত করতে চা পর্ষদ শিলিগুড়ির ৩টি চা ইউনিটে হঠাৎ অভিযান চালায়। পর্ষদের পক্ষ থেকে নেপাল চায়ের ডিস্ট্রিবিউটার / আমদানিকারকদের বিরুদ্ধে অভিযান চালানো হয়। আজ এই অভিযানে চা-পাতার গুণমান পরীক্ষার জন্য পর্ষদ কিছু নমুনাও সংগ্রহ করেছে।
উল্লেখ করা যেতে পারে যে, দেশে চায়ের আমদানি বৃদ্ধি পেয়েছে বলে খবর। এর প্রেক্ষিতে দেশীয় চা শিল্প প্রভাবিত হচ্ছে। প্রকাশিত এই খবর অসত্য। দেশে মোট চা উৎপাদনের মধ্যে আমদানিকৃত চায়ের পরিমাণ ১-২ শতাংশ। আমদানিকৃত এই ১ বা ২ শতাংশ চা দেশে ব্যবহারের পরিবর্তে পুনরায় রপ্তানি করা হয়। আমদানিকৃত চায়ের সঙ্গে ভারতীয় চা-পাতা মিশিয়ে মূল্য সংযোজনের উদ্দেশ্যে তা পুনরায় রপ্তানি করা হয়। ভারতে চা-পাতা উৎপাদনের তুলনায় আমদানির পরিমাণ অত্যন্ত নগন্য।
CG/BD/AS/
(Visitor Counter : 137
স্বাস্থ্যওপরিবারকল্যাণমন্ত্রক
ভারত আরও একটি সাফল্যের মাইলফলক অর্জন করেছে – কোভিড-১৯ এর বিরুদ্ধে লড়াইয়ে ১ কোটিরও বেশি টিকাকরণ
১৬টি রাজ্য ও কেন্দ্রশাসিত অঞ্চলে গত ২৪ ঘন্টায় করোনায় মৃত্যুর খবর নেই
নয়াদিল্লি, ১৮ ফেব্রুয়ারি, ২০২১
বিশ্ব মহামারীর বিরুদ্ধে লড়াইয়ে ভারত আরও একটি সাফল্যের মাইলফলক অর্জন করেছে। কোভিড-১৯ এর বিরুদ্ধে লড়াইয়ে আজ সকাল ৮টা পর্যন্ত ১ কোটিরও বেশি স্বাস্থ্য কর্মী ও অগ্রভাগে থাকা কর্মীর টিকাকরণ হয়েছে। ১ কোটি টিকাকরণের জন্য ভারত ৩৪ দিন সময় নিয়েছে, যা বিশ্বে দ্বিতীয় দ্রুততম।
আজ সকাল ৮টা পর্যন্ত ১ কোটি ১ লক্ষ ৮৮ হাজার ৭ জনকে টিকা দেওয়া হয়েছে। এর মধ্যে ৬২ লক্ষ ৬০ হাজার ২৪২ জন স্বাস্থ্য কর্মী টিকার প্রথম ডোজ পেয়েছেন। দ্বিতীয় ডোজ দেওয়া হয়েছে ৬ লক্ষ ১০ হাজার ৮৯৯ জন স্বাস্থ্য কর্মীকে। এছাড়াও, করোনার বিরুদ্ধে লড়াইয়ে অগ্রভাগে থাকা ৩৩ লক্ষ ১৬ হাজার ৮৬৬ জন কর্মীকে টিকার প্রথম ডোজ দেওয়া হয়েছে। টিকার প্রথম ডোজ নেওয়ার পর, যে সমস্ত সুফলভোগীর ২৮ দিন পূর্ণ হয়েছে, তাঁদের গত ১৩ ফেব্রুয়ারি থেকে দ্বিতীয় পর্যায়ে টিকাকরণ শুরু হয়েছে। পশ্চিমবঙ্গে ৫ লক্ষ ৮৩ হাজার ৬১৩ জনকে টিকার প্রথম ডোজ এবং ২৩ হাজার ৯২২ জনকে দ্বিতীয় ডোজ দেওয়া হয়েছে।
টিকাকরণ অভিযানের ৩৪তম দিনে  ৬ লক্ষ ৫৮ হাজার ৬৭৪ জনকে টিকা দেওয়া হয়েছে। এর মধ্যে ৪ লক্ষ ১৬ হাজার ৯৪২ জনকে প্রথম ডোজ এবং ২ লক্ষ ৪১ হাজার ৭৩২ জনকে দ্বিতীয় ডোজ দেওয়া হয়েছে। দেশে দৈনিক-ভিত্তিতে টিকাকরণের ক্ষেত্রে ক্রমাগত অগ্রগতি লক্ষ্য করা যাচ্ছে।
এখনও পর্যন্ত দেশে মোট টিকাকরণের ৫৭.৪৭ শতাংশই ৮টি রাজ্যে দেওয়া হয়েছে। কেবল উত্তর প্রদেশেই টিকাকরণ হয়েছে ১০.৫ শতাংশ বা ১০ লক্ষ ৭০ হাজার ৮৯৫। দ্বিতীয় পর্যায়ে টিকাকরণের ৬০.৮৫ শতাংশই ৭টি রাজ্যের। তেলেঙ্গানায় সর্বাধিক ৭৩ হাজার ২৮১ জন সুফলভোগীকে টিকার দ্বিতীয় ডোজ দেওয়া হয়েছে।
দেশে ১৬টি রাজ্য/কেন্দ্রশাসিত অঞ্চলে গত ২৪ ঘন্টায় কোভিডে মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – গুজরাট, হিমাচল প্রদেশ, গোয়া, সিকিম, লাদাখ, ত্রিপুরা, আন্দামান ও নিকোবর দ্বীপপুঞ্জ প্রভৃতি।
দেশে ১৫টি রাজ্য/কেন্দ্রশাসিত অঞ্চলে গত ২৪ ঘন্টায় ১-৫ জনের করোনায় মৃত্যু হয়েছে। অন্যদিকে, ৩টি রাজ্য/কেন্দ্রশাসিত অঞ্চলে মৃত্যু হয়েছে ৬-১০ জনের।
ভারতে আজ সুস্পষ্টভাবে করোনায় আক্রান্তের সংখ্যা ১ লক্ষ ৩৯ হাজার ৫৪২। মোট করোনায় আক্রান্তের কেবল ১.২৭ শতাংশই সুস্পষ্টভাবে করোনায় আক্রান্ত। দেশে আজ করোনায় আরোগ্য লাভের সংখ্যা বেড়ে হয়েছে ১ কোটি ৬ লক্ষ ৬৭ হাজার ৭৪১। জাতীয় স্তরে সুস্থতার হার বেড়ে হয়েছে ৯৭.৩০ শতাংশ। গত ২৪ ঘন্টায় আরোগ্যলাভ করেছেন ১০ হাজার ৮৯৬ জন।
দেশে ৬টি রাজ্যে সুস্থতার হার ৮৩.১৫ শতাংশ। কেরলে একদিনেই সর্বাধিক ৫ হাজার ১৯৩ জন আরোগ্যলাভ করেছেন। মহারাষ্ট্রে সুস্থ হয়েছেন ২ হাজার ৫৪৩ জন। অন্যদিকে, তামিলনাডুতে ৪৭০ জন করোনামুক্ত হয়েছেন।
দেশে গত ২৪ ঘন্টায় ১৩ হাজার ১৯৩ জন নতুন করে করোনায় আক্রান্ত হয়েছেন। এর মধ্যে ৮৬.৬ শতাংশই ৬টি রাজ্যের বাসিন্দা। মহারাষ্ট্রে একদিনেই ৫ হাজার ৪২৭ জন আক্রান্ত হয়েছেন। কেরলে আক্রান্তের সংখ্যা ৪ হাজার ৫৮৪। তামিলনাডুতে নতুন করে আক্রান্ত হয়েছেন ৪৫৭ জন।
দেশে গত ২৪ ঘন্টায় করোনায় ৯৭ জনের মৃত্যু হয়েছে। এর মধ্যে ৭৬.২৯ শতাংশই মারা গেছেন ৫টি রাজ্যে। মহারাষ্ট্রে একদিনেই ৩৮ জনের মৃত্যু হয়েছে। কেরলে মৃত্যু হয়েছে ১৪ জনের এবং পাঞ্জাবে মারা গেছেন ১০ জন।
প্রতিরক্ষামন্ত্রক
প্রতিরক্ষামন্ত্রী রাজনাথ সিং পুণের আর্মি স্পোর্টস ইন্সটিটিউটে সেনাবাহিনীতে কর্মরত অলিম্পিয়ানদের সম্বর্ধিত করবেন
নতুনদিল্লি, ২২শে আগস্ট, ২০২১
প্রতিরক্ষামন্ত্রী শ্রী রাজনাথ সিং ২৩শে আগস্ট পুণের আর্মি স্পোর্টস ইন্সটিটিউটে  সেনাবাহিনীতে কর্মরত অলিম্পিয়ানদের সম্বর্ধিত করবেন। স্বর্ণ পদক জয়ী সুবেদার নীরজ চোপড়া সহ সদ্য সমাপ্ত টোকিও অলিম্পিক্সে অংশগ্রহণকারী যে সব খেলোয়াড় সেনাবাহিনীতে কর্মরত তাঁরা ওই অনুষ্ঠানে উপস্থিত থাকবেন। শ্রী সিং ইন্সটিটিউটে প্রশিক্ষণরত খেলোয়াড়দের সঙ্গে মতবিনিময় করবেন। সেনাবাহিনীর প্রধান জেনারেল এম এম নারাভানে, দক্ষিণাঞ্চলীয় কমান্ডের প্রধান লেফট্যানেন্ট জেনারেল জে এস নাইন তাঁর সঙ্গে থাকবেন। প্রতিরক্ষামন্ত্রী দক্ষিণাঞ্চলীয় কমান্ডের সদর দপ্তরও ঘুরে দেখবেন।
ভারতীয় ক্রীড়াজগতে সেনাবাহিনী গুরুত্বপূর্ণ ভূমিকা পালন করে। মেজর ধ্যান চাঁদ থেকে সুবেদার নীরজ চোপড়া ౼ সকলের নাম খেলাধুলার ইতিহাসে স্বর্ণাক্ষরে লেখা থাকবে। খেলাধুলার মানোন্নয়ন, অলিম্পিক্স সহ আন্তর্জাতিক প্রতিযোগিতায় পদক জয়ের লক্ষ নিয়ে ২০০১ সালে সেনাবাহিনী ‘মিশন অলিম্পিক্স’ অভিযান শুরু করে।
ভারতীয় সেনাবাহিনীর বিশ্বমানের প্রশিক্ষণ কেন্দ্র এএসআই থেকে প্রশিক্ষিত হয়ে ৩৪ জন অলিম্পিক্সে অংশ নিয়েছেন। এছাড়া ২২ জন কমনওয়েলথে, ২১ জন এশিয়ান গেমসে, ৬ জন যুব ক্রীড়া প্রতিযোগিতায় পদক জিতেছেন। এখানথেকে প্রশিক্ষণপ্রাপ্ত ১৩ জন অর্জুন সম্মানে ভূষিত হয়েছেন। খেলোয়াড়দের অধ্যাবসায়ের পাশাপাশি সংস্থার কঠোর পরিশ্রমী কর্মীদের সাহায্যও সাফল্যের অন্যতম কারণ।
বিজ্ঞানসম্মতভাবে মেধা অন্বেষণ, যথাযথ প্রশিক্ষণ, বিশ্বমানের কোচিং, ক্রীড়া বিজ্ঞান অনুযায়ী সাহায্য করা, আন্তর্জাতিক প্রতিযোগিতায় অংশ নেবার সুযোগ করে দেওয়ার মাধ্যমে সেনাবাহিনীতে কর্মরত খেলোয়াড়দের পুনে এএসআই সহায়তা করে। এর সঙ্গে সশস্ত্র বাহিনী, জাতীয় স্পোর্টস ফেডারেশন, এবং জাতীয় ও আন্তর্জাতিক বিভিন্ন ক্রীড়া সংস্থার থেকে প্রশিক্ষনরত খেলোয়াড়দের সাহায্য করা হয়।
CG/CB/
(Visitor Counter : 127
যুবওক্রীড়াবিষয়কমন্ত্রক
মুর্শিদাবাদের নেহেরু যুব কেন্দ্রের উদ্যোগে আজাদি কা অমৃত মহোৎসব উপলক্ষ্যে ফিট ইন্ডিয়া ফ্রিডম রান
কলকাতা, ২৬শে সেপ্টেম্বর, ২০২১
৭৫তম স্বাধীনতা দিবস উদযাপন উপলক্ষ্যে নেহেরু যুব কেন্দ্র মুর্শিদাবাদের উদ্যোগে বহরমপুর ব্যারাক স্কোয়ার ময়দানে ফিট ইন্ডিয়া দৌড়ের আয়োজন করা হয়। ১৫০ জন যুবক – যুবতী এতে অংশগ্রহণ করেন। নেহেরু যুব কেন্দ্রের পক্ষ থেকে দীনবন্ধু সাহা জানান, “স্বাধীনতার ৭৫তম বর্ষপূর্তি উদযাপনের অঙ্গ হিসেবে সারা দেশে ১৩ই আগস্ট থেকে ২রা অক্টোবর পর্যন্ত ফিট ইন্ডিয়া দৌড়ের আয়োজন করা হয়েছে। যুব সম্প্রদায় যাতে শারীরিক ও মানসিক দিক দিয়ে সুস্থ থাকে, তার জন্য এই উদ্যোগ নেওয়া হয়েছে।” মুর্শিদাবাদ জেলার ৭৫টি গ্রামে, ৭৫টি ক্লাবের মাধ্যমে এই কর্মসূচি রূপায়িত হয়েছে। জেলাস্তরের মূল অনুষ্ঠানটি শনিবার অনুষ্ঠিত হয়।
CG/CB/SFS
(Visitor Counter : 22
পরিবেশওঅরণ্যমন্ত্রক
কচ্ছপ সংরক্ষণে ভারতের প্রচেষ্টা পানামায় সিআইটিইএস সিওপি-১৯ এ প্রশংসিত
নয়াদিল্লি, ২৪ নভেম্বর, ২০২২
মূল বিষয়:
· মিষ্টি জলের কচ্ছপ সংরক্ষণের জন্য ভারতের প্রস্তাবটি ব্যাপক সমর্থন পেয়েছে।
· বন্যপ্রাণীর শিকার সংক্রান্ত অপরাধ দমনে ভারতের টার্টশিল্ড অভিযান বিরাট প্রশংসা পেয়েছে।
বিশ্বের বিলুপ্তপ্রায় প্রজাতির বন্যপ্রাণী ও উদ্ভিদ সংরক্ষণে আন্তর্জাতিক বাণিজ্য কনভেনশনের ১৯তম সিওপি-১৯ সম্মেলনে ভারত ব্যাপক প্রশংসা পেয়েছে। পানামা শহরে ১৪-২৫ নভেম্বর পর্যন্ত এই সম্মেলন আয়োজন করা হয়েছে।
সম্মেলনে মিষ্টি জলের বাটাগুর কচ্ছপ সংরক্ষণের বিষয়ে ভারতের প্রস্তাবটি সর্বস্তরে প্রশংসিত হয়েছে। বিভিন্ন পক্ষ একে সাদরে গ্রহণ করেছে।
সিআইটিইএস, কচ্ছপ এবং মিষ্টি জলের কচ্ছপ সংরক্ষণে ও বন্যপ্রাণী শিকার সংক্রান্ত অপরাধ ও অবৈধ পাচার প্রতিরোধে ভারত যে পদক্ষেপ নিয়েছে, তার প্রশংসা করেছে। টার্টশিল্ড নামে এই অভিযান থেকে যে সাফল্য পাওয়া গেছে, তার বিশেষ প্রশংসা করে সিআইটিইএস। এই অভিযানের ফলে মিষ্টি জলের কচ্ছপের চোরাচালানের সঙ্গে যুক্ত বহু অপরাধীকে ধরা সম্ভব হয়েছে।
সিআইটিইএস সিওপি-১৯ এর ভারত দেশে মিষ্টি জলের কচ্ছপ সংরক্ষণের বিষয়ে প্রতিশ্রুতিবদ্ধতা ব্যক্ত করে। ভারত জোর দিয়ে বলে, কচ্ছপের বিভিন্ন প্রজাতি ইতিমধ্যেই বিপন্নপ্রায়। বন্যপ্রাণী সংরক্ষণ আইন, ১৯৭২ অনুযায়ী তাদের সংরক্ষণের উপর বিশেষ দৃষ্টি দেওয়া হচ্ছে। বিশ্বব্যাপী বিলুপ্তপ্রায় প্রজাতির কচ্ছপ সংরক্ষণে নানা পদক্ষেপ নেওয়া হবে। ভারতীয় প্রতিনিধিদলের নেতৃত্ব দেন বন বিভাগের মহানির্দেশক।
প্রেক্ষাপট: সিওপি-১৯ এ সিআইটিইএস – এর সদস্য ১৮৪টি দল অংশ নেয়। এই সম্মেলনে হাতি, কচ্ছপ, গন্ডার, সরীসৃপ সহ বিভিন্ন ধরনের বন্যপ্রাণী ও উদ্ভিদ সংরক্ষণের বিষয়ে প্রস্তাবনা পেশ করা হয় ও সেগুলি নিয়ে ভোটাভুটি হয়।
PG/PM/SB
(Visitor Counter : 136
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডাঃ জীতেন্দ্র সিং বলেছেন সরকার দেশজুড়ে বিজ্ঞান সংগ্রহশালা গড়ে তুলবে
নয়াদিল্লী, ২৯ সেপ্টেম্বর, ২০২১
বিজ্ঞান, প্রযুক্তি ও ভূবিজ্ঞান দপ্তরের স্বাধীন দায়িত্বপ্রাপ্ত, কর্মী, জন-অভিযোগ, পেনশন, প্রধানমন্ত্রীর দপ্তর, পারমাণবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং বলেছেন দেশজুড়ে শিশু ও যুব সম্প্রদায়ের মধ্যে বিজ্ঞান মনস্কতা গড়ে তোলার জন্য বিজ্ঞান সংগ্রহশালা তৈরি করা হবে।
শিল্প ও বিজ্ঞান গবেষণা পরিষদের সঙ্গে বিজ্ঞান সংগ্রহশালাগুলির জাতীয় পরিষদের মধ্যে সমঝোতাপত্র স্বাক্ষরের অনুষ্ঠানে ডাঃ সিং বক্তব্য রাখছিলেন। অনুষ্ঠানে পর্যটন, সংস্কৃতি ও উত্তর পূর্বাঞ্চল মন্ত্রী শ্রী জি কিষাণ রেড্ডি উপস্থিত ছিলেন।
একবিংশ শতাব্দীর বিভিন্ন চ্যালেঞ্জের মোকাবিলা করতে বিজ্ঞানমনস্কতার ওপর গুরুত্ব দিয়ে ডাঃ সিং বলেন, বিজ্ঞানসম্মত ভাবনা এবং সমাজের বিজ্ঞানের গুরুত্বের বিষয়ে উপলব্ধি করার জন্য দেশজুড়ে বিজ্ঞান সংগ্রহশালাগুলি তৈরি করা হবে। সম্প্রতি নিউ ইয়র্কে রাষ্ট্রসংঘের ৭৬-তম সাধারণ পরিষদে প্রধানমন্ত্রী শ্রী নরেন্দ্র মোদী বিশ্বজুড়ে সন্ত্রাসবাদ ও সেকেলে চিন্তাভাবনার বিপদের কথা উল্লেখ করেন। ডাঃ সিং বলেন, বর্তমানে ভারতে প্রয়োগের মাধ্যমে শিক্ষালাভের ওপর গুরুত্ব দিচ্ছে। মন্ত্রী বলেন, এই সমঝোতাপত্র স্বাক্ষরের ফলে বিজ্ঞানের বিষয়ে প্রচারে সুবিধা হবে। সারা দেশ ৭৫তম স্বাধীনতা দিবস উপলক্ষ্যে যখন আজাদি কা অমৃত মহোৎসব উদযাপন করছে সেই সময় এই উদ্যোগ প্রশংসনীয়। শিল্প ও বিজ্ঞান গবেষণা পরিষদের উদ্যোগে আইআইটি বম্বে স্কুলের ছাত্রছাত্রীদের জন্য ভার্চুয়াল পরীক্ষাগার গড়ে তুলছে। মূলত প্রধানমন্ত্রীর উদ্যোগেই এই পদক্ষেপ নেওয়া হচ্ছে। মন্ত্রী বলেন, দেশের নাগরিকদের মধ্যে যাতে বিজ্ঞানমনস্কতা গড়ে ওঠে সেই জন্য প্রধানমন্ত্রী বিশেষভাবে সচেষ্ট। শিল্প ও বিজ্ঞান গবেষণা পরিষদ কেন্দ্রীয় বিদ্যালয়, নবোদয় বিদ্যালয় এবং বিভিন্ন স্কুলের অটল টিঙ্কারিং ল্যাব গড়ে তুলেছে। এ কাজে নীতি আয়োগ সহযোগিতা করছে। দেশের প্রত্যন্ত অঞ্চলে যাতে এই পরীক্ষাগারগুলি গড়ে ওঠে সরকার সে বিষয়ে সচেষ্ট।
শ্রী জি কিষাণ রেড্ডি জানান, প্রধানমন্ত্রী নাগরিকদের মধ্যে বিজ্ঞান সচেতনতা গড়ে তোলার জন্য উদ্যোগী হয়েছেন। এরই অঙ্গ হিসেবে দেশের প্রতিটি অঞ্চলে বিজ্ঞান সংগ্রহশালা গড়ে তুলতে এই সমঝোতাপত্র স্বাক্ষরিত হল। এ কাজে সরকার সব রকমের সহযোগিতা করবে বলে তিনি আশ্বাস দেন।
CG/CB/NS
(Visitor Counter : 160